Ilustrasi
Maraknyané orti indik mepaiketan sareng kenakalan remaja pungkuran puniki ngawesanayang pitakén ageng sane cawisannyané patut kecermatan memilah kasus demi kasus. Secara umum masyarakat pacang nolih pendidikan sané pinaka arena ngawentuk kecerdasan lan kepribadian rumasuk parilaksana anak didik, pinaka pihak sané patut bertanggung jawab. Penampén inucap nénten iwang, kémahon patut keilingin tamis kalih pertiga galah ipun nyabran dina wénten ring luar sekolah napiké ring umah utawi luar umah. Yéning asapunika, minabang bibit nakal prasida kemanten kawentuk rikala waktunyané wénten ring luar umah, ring umah utawi ring sekolah. Asapunika basos pengamat pendidikan Putu Rumawan Salain wau-wau puniki. Paindikan punika kabligbagang ring sajroning acara Isin Gumi Radio Singaraja FM 92,0 Mhz rahina Anggara, 04 Oktober 2016
Adi Putra, Lovina
Wantah patut dados uratian sareng samian pihak nabdabin kenakalan remaja. Riantukan para remaja punika sampun tergolong terlibat pencurian sané berat. Pihak sekolah nénten patut banget kesalahang. Ipun melaksana sekadi punika taler kaiusin situasi lingkungan genahnyané tinggal. Mawinan krama ring lingkungan inucap sapu napi antuk ngardinin mangda dados lingkungan becik.
Nengah Sudix, Seririt
Parilaksana remaja sekadi punika taler keawinang budaya konsumerisma sané nerus ngelimbak lan ngeiusin masyarakat. Indik punika nénten wantah majeng ring anak-anak utawi remaja nanging taler para krama sané sampun duur. Samian mangda sarwa instan utawi gelis mapikolih napi sané kekayunin diastun medasar tan patut. Indik puniki patut ngamolihang uratian samian komponén.
Tanaya, Kp. Tinggi Singaraja
Antuk paindikan punika samian pihak mangda sadar. Samian angga patut merasa paindikan anak-anak pinaka assét sané banget meaji majeng panegara puniki. Riantukan sekadi punika samian patut mautsaha sapunapi remaja punika nénten melaksana kaon utawi criminal. Sampunang wantah ngandelang majeng pamerintah, kémahon samian minekadi pamerintah, masyarakat orang tua maperan aktif sareng-sareng.
Km Yasa, Celukbuluh
Para remaja inucap mangda kauratiang saking makudang paindikannyané, mawinan para orang tua mangda ngewéntenang galah majeng ring pianak-pianaknyané. Sampunang wantah mekupuk mekarya kemanten. Iriki patut sida keajain sapunapi nelebang ajaan agama seke kidik, sapunapi meparilaksana becik inggian santun lan sané tiosan. (ama)
ind_Latn ban_Latn sun_Latn ban_Latn uzn_Latn ban_Latn ban_Latn ban_Latn jav_Latn ban_Latn